***Улсын Их Хурлын 2015 оны намрын ээлжит чуулганы***

***Төсвийн байнгын хорооны 2016 оны 2 дугаар сарын***

***05-ны өдөр /Баасан гараг/-ийн хуралдааны***

***гар тэмдэглэл***

 Улсын Их Хурлын гишүүн Л.Эрдэнэчимэг ирц, хэлэлцэх асуудлын дарааллыг танилцуулж, хуралдааныг даргалав.

 Ирвэл зохих 19 гишүүнээс 11 гишүүн ирж, 57.8 хувийн ирцтэйгээр хуралдаан 15 цаг 20 минутад Төрийн ордны “Б” танхимд эхлэв.

 *Чөлөөтэй: Ч.Улаан, Д.Батцогт, М.Зоригт;*

 *Тасалсан*: *Н.Батбаяр, Ц.Даваасүрэн, Д.Сумъяабазар, Ч.Хүрэлбаатар, Ж*.Эрдэнэбат;

***Нэг.*** ***Нэмэгдсэн өртгийн албан татвараас чөлөөлөх тухай хуулийн төсөл*** */Засгийн газар 2016.02.03-ны өдөр өргөн мэдүүлсэн,* нэн яаралтай хэлэлцэх дэгээр*, анхны хэлэлцүүлэг/.*

Хэлэлцэж буй асуудалтай холбогдуулан Хүнс, хөдөө аж ахуйн сайд Р.Бурмаа, Хүнс, хөдөө аж ахуйн яамны Газар тариалангийн бодлогын хэрэгжилтийг зохицуулах газрын дарга Ц.Болорчулуун, мөн газрын ахлах мэргэжилтэн Б.Одонхүү нар оролцов.

Хуралдаанд Төсвийн байнгын хорооны ажлын албаны ахлах зөвлөх Д.Отгонбаатар, зөвлөх Б.Гандулам, Ё.Энхсайхан, референт Ц.Батбаатар нар байлцав.

 **Л.Эрдэнэчимэг:** -1.Нэмэгдсэн өртгийн албан татвараас чөлөөлөх тухай хуулийн төслийг анхны хэлэлцүүлгээр нь батлах горимын саналыг дэмжье гэсэн санал хураалт явуулъя.

 Зөвшөөрсөн: 11

 Татгалзсан: 0

 Бүгд: 11

 100 хувийн саналаар дэмжигдлээ.

 2. Нэмэгдсэн өртгийн албан татвараас чөлөөлөх тухай хуулийнтөслийг Улсын Их Хурлын чуулганы хуралдаанаар оруулж батлуулъя гэсэн саналыг дэмжье гэсэн санал хураалт явуулъя.

 Зөвшөөрсөн: 9

 Татгалзсан: 0

 Бүгд: 10

 90.0 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Ж.Эрдэнэбат Улсын Их Хурлын чуулганы нэгдсэн хуралдаанд танилцуулахаар тогтов.

 *Хуралдаан 06 минут үргэлжилж 15 цаг 26 минутад өндөрлөв.*

 *Тэмдэглэлтэй танилцсан:*

 ТӨСВИЙН БАЙНГЫН ХОРООНЫ

 ДАРГА Ч.УЛААН

 *Тэмдэглэл хөтөлсөн:*

 ПРОТОКОЛЫН АЛБАНЫ

 ШИНЖЭЭЧ П.МЯДАГМАА

МОНГОЛ УЛСЫН ИХ ХУРЛЫН 2015 ОНЫ НАМРЫН ЭЭЛЖИТ ЧУУЛГАНЫ

ТӨСВИЙН БАЙНГЫН ХОРООНЫ 2016 ОНЫ 02 ДУГААР САРЫН 05-НЫ

ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ

**Л.Эрдэнэчимэг :** - 2016 оны 2 дугаар сарын 5-ны өдрийн хуралдаан нээснийг мэдэгдье. Эрхэм гишүүдийн энэ өдрийн амгаланг айлтгая. Байнгын хорооны ирц 10 гишүүн хүрэлцэн ирж 52.6 хувийн ирцтэй байгаа тул Байнгын хорооны хуралдаан нээснийг мэдэгдье. Өнөөдрийн байнгын хорооны хуралдаанаар хэлэлцэх нэг асуудал байна. Нэмэгдсэн өртгийн албан татвараас чөлөөлөх тухай хуулийн төсөл. Хэлэлцэх асуудлаар саналтай гишүүн байна уу. Хэлэлцэх асуудлаар саналтай гишүүн алга байна. Хэлэлцэх асуудлаа баталъя. Нэмэгдсэн өртгийн албан татвараас чөлөөлөх тухай хуулийн төслийн анхны хэлэлцүүлгийг явуулъя. Ажлын хэсгийн бүрэлдэхүүнийг танилцуулъя. Хүнс, хөдөө аж ахуйн яамны сайд Бурмаа, Газар тариалангийн бодлогын хэрэгжилтийг зохицуулах газрын дарга Болорчулуун, Газар тариалангийн бодлогын хэрэгжилтийг зохицуулах газрын ахлах мэргэжилтэн-Одонхүү. Хуулийн төслийн талаар зарчмын зөрүүтэй саналтай гишүүн байна уу. Зарчмын зөрүүтэй санал алга байна. Зарчмын зөрүүтэй санал гараагүй тул анхны хэлэлцүүлгээр батлуулах горимын санал гаргах гишүүн байна уу. Эрдэнэбат гишүүн санал гаргая.

**Ж.Эрдэнэбат:** -Энэ оруулж байгаа хуулийн хувьд бол үнэхээр Газар тариалангийн үйлдвэрлэлийн хувьд маш чухал хэрэгцээтэй зайлшгүй цаг дөхсөн байгаа энэ үед бас энэ хуулийг анхны хэлэлцүүлгээр нь батлуулах ийм горимын санал гаргаж байна. Тэгээд горимын саналыг хураалгаж дэмжиж өгөөч гэж гишүүдээс уриалж байна.

**Л.Эрдэнэчимэг:** -Хуулийн төслийг анхны хэлэлцүүлгээр батлуулах гэсэн горимын саналаар санал хураалт явуулъя. Санал хураалт. Санал хураалтад 100 хувиар энэ санал дэмжигдлээ. Нэмэгдсэн өртгийн албан татвараас чөлөөлөх тухай хуулийн төслийг чуулганы хуралдаанаар хэлэлцүүлэн анхны хэлэлцүүлгээр батлуулах нь зүйтэй гэсэн санал хураалт явуулъя. Энэ санал 90 хувиар дэмжигдлээ. Хуулийн төслийн анхны хэлэлцүүлэг явуулсан талаар Байнгын хорооноос гарсан санал, дүгнэлтийг Эрдэнэбат гишүүн танилцуулна.

Нэмэгдсэн өртгийн албан татварын тухай хуулийн төслийн анхны хэлэлцүүлгийг хэлэлцэж дууслаа. Байнгын хорооны хуралдаан хаасныг мэдэгдье.

**Дууны бичлэгээс буулгасан:**

ХУРАЛДААН ЗОХИОН БАЙГУУЛАХ

ХЭЛТСИЙН ШИНЖЭЭЧ П.МЯДАГМАА.